CELEX: 22022D0473
Language: el
Date: 2022-03-03 00:00:00
Title: Αποφαση αριθ. 1/2022 της ειδικης επιτροπης αλιειας που συσταθηκε δυναμει του αρθρου 8 παραγραφος 1 στοιχειο ιζ) της συμφωνιας εμποριου και συνεργασιας μεταξυ της Ευρωπαϊκης Ενωσης και της Ευρωπαϊκης Κοινοτητας Ατομικης Ενεργειας, αφενος, και του Ηνωμενου Βασιλειου της Μεγαλης Βρετανιας και της Βορειας Ιρλανδιας, αφετερου, της 3ης Μαρτίου 2022 όσον αφορά τη συγκρότηση ομάδας εργασίας για την αλιεία [2022/473]

25.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 99/1
               
            
         ΑΠΟΦΑΣΗ αριθ. 1/2022 ΤΗΣ ΕΙΔΙΚΗΣ ΕΠΙΤΡΟΠΗΣ ΑΛΙΕΙΑΣ ΠΟΥ ΣΥΣΤΑΘΗΚΕ ΔΥΝΑΜΕΙ ΤΟΥ ΑΡΘΡΟΥ 8 ΠΑΡΑΓΡΑΦΟΣ 1 ΣΤΟΙΧΕΙΟ ΙΖ) ΤΗΣ ΣΥΜΦΩΝΙΑΣ ΕΜΠΟΡΙΟΥ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ, ΑΦΕΝΟΣ, ΚΑΙ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ, ΑΦΕΤΕΡΟΥ,
         της 3ης Μαρτίου 2022
         όσον αφορά τη συγκρότηση ομάδας εργασίας για την αλιεία [2022/473]
         Η ΕΙΔΙΚΗ ΕΠΙΤΡΟΠΗ ΑΛΙΕΙΑΣ,
         Έχοντας υπόψη τη συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (στο εξής: συμφωνία), και ιδίως το άρθρο 8 παράγραφος 4 στοιχείο στ),
         Εκτιμώντας τα ακόλουθα:
         
                     (1)
                  
                  
                     Η συμφωνία άρχισε να ισχύει την 1η Μαΐου 2021.
                  
               
                     (2)
                  
                  
                     Ο πέμπτος τομέας του δεύτερου μέρους (άρθρα 493 έως 511) της συμφωνίας προβλέπει τη συνεργασία μεταξύ της Ένωσης και του Ηνωμένου Βασιλείου στον τομέα της αλιείας, και ειδικότερα στο άρθρο 494 παράγραφος 1 και στο άρθρο 508.
                  
               
                     (3)
                  
                  
                     Με το άρθρο 8 παράγραφος 1 στοιχείο ιζ) της συμφωνίας συγκροτείται ειδική επιτροπή αλιείας, η οποία εξετάζει θέματα που καλύπτονται από τον πέμπτο τομέα του δεύτερου μέρους της συμφωνίας.
                  
               
                     (4)
                  
                  
                     Το άρθρο 508 της συμφωνίας καθορίζει, με μη εξαντλητικό τρόπο, τα καθήκοντα και τις αρμοδιότητες της ειδικής επιτροπής αλιείας.
                  
               
                     (5)
                  
                  
                     Σύμφωνα με το άρθρο 9 παράγραφος 3 της συμφωνίας, μια ομάδα εργασίας θα απαρτίζεται από εκπροσώπους της Ένωσης και του Ηνωμένου Βασιλείου και θα προεδρεύεται από κοινού από εκπρόσωπο της Ένωσης και εκπρόσωπο του Ηνωμένου Βασιλείου.
                  
               
                     (6)
                  
                  
                     Σύμφωνα με το άρθρο 9 παράγραφος 4 της συμφωνίας, μια ομάδα εργασίας καθορίζει με αμοιβαία συμφωνία τον εσωτερικό κανονισμό της, το χρονοδιάγραμμα και την ημερήσια διάταξη των συνεδριάσεών της.
                  
               
                     (7)
                  
                  
                     Για να διασφαλιστεί η αποτελεσματική εφαρμογή της συμφωνίας, ιδίως του πέμπτου τομέα του μέρους 2, είναι αναγκαίο να διεξάγονται διάλογοι εμπειρογνωμόνων σε θέματα αλιείας σε τακτά χρονικά διαστήματα καθ’ όλη τη διάρκεια του έτους, ακόμη και χωρίς έγκαιρη προειδοποίηση.
                  
               
                     (8)
                  
                  
                     Είναι σκόπιμο η ειδική επιτροπή αλιείας να συγκροτήσει ομάδα εργασίας για την αλιεία («η ομάδα εργασίας»), υπό την εποπτεία της. Η εν λόγω ομάδα εργασίας θα πρέπει να θεσπίσει τον εσωτερικό κανονισμό της και να υποβάλλει τακτικά εκθέσεις σχετικά με τις δραστηριότητές της στην ειδική επιτροπή αλιείας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Συγκροτείται ομάδα εργασίας για την αλιεία.
            
         
         
            Άρθρο 2
            
               1.   Η ομάδα εργασίας συνέρχεται κατόπιν σχετικής απόφασης των συμπροέδρων, με κοινή συμφωνία.
            
            
               2.   Υποβάλλει τακτικά έκθεση στην ειδική επιτροπή αλιείας σχετικά με τα αποτελέσματα και τα συμπεράσματα των συνεδριάσεών της.
            
         
         
            Άρθρο 3
            Η παρούσα απόφαση αρχίζει να ισχύει την ημέρα της έκδοσής της.
         
         
            Βρυξέλλες και Λονδίνο, 3 Μαρτίου 2022.
            
               
                  Για την ειδική επιτροπή αλιείας
               
               
                  Οι Συμπρόεδροι
               
               για το Ηνωμένο Βασίλειο, ο κ. Mike ROWE
               για την Ευρωπαϊκή Ένωση, ο κ. Joost PAARDEKOOPER